**IZHODIŠČA ZA SKLENITEV POGODBE O SOFINANCIRANJU**

# POGOJI ZA OBČINE

## Posebni pogoji za način A

* Občina je na dan poteka roka za prejem vloge na predmetni javni poziv že izvedla in sprejela tehnično posodobljen občinski prostorski izvedbeni akt (skladno z drugim odstavkom 141. člena ZUreP-3) ter je ta objavljen v Uradnem listu Republike Slovenije (v nadaljnjem besedilu: Uradni list RS) ali uradnem glasilu občine in v prostorskem informacijskem sistemu. Izvedena tehnična posodobitev je skladna s določili ZUreP-3 in tehničnimi pravili za pripravo prostorskih aktov ter objavljena v Uradnem listu Republike Slovenije ali v uradnem glasilu občine in prostorskem informacijskem sistemu.
* Občina ima izjavo prostorskega načrtovalca in pooblaščenega inženirja s področja geodezije, s katero potrjujeta, da se s tehnično posodobitvijo niso načrtovale nove prostorske ureditve oziroma določale nove izvedbene regulacije prostora.
* V primeru, da je občina izvedla tehnično posodobitev v skladu s 142. členom ZUreP-3, občinski urbanist poda izjavo, da so izpolnjeni pogoji za uporabo postopka tehnične posodobitve v skladu s 142. členom ZUreP-3.
* Občinski svet je sprejel predlog tehnično posodobljenega občinskega prostorskega izvedbenega akta oz. predlog sprememb in dopolnitev občinskega prostorskega načrta (OPN).
* Tehnično posodobljen občinski prostorski izvedbeni akt je bil objavljen v Uradnem listu Republike Slovenije ali v uradnem glasilu občine in prostorskem informacijskem sistemu.
* Občinski urbanist se bo seznanil s poročilom o izvedbi kakovostnega pregleda tehnično posodobljenega občinskega prostorskega izvedbenega akta, ki vključuje poročilo o skladnosti izvedene tehnične posodobitve občinskega prostorskega izvedbenega akta s tehničnimi pravili za pripravo prostorskih aktov in metodologijo za izvedbo postopka tehnične posodobitve grafičnega prikaza namenske rabe prostora.

## Posebni pogoji za način B

* Občina na dan poteka roka za prejem vloge na ta javni poziv še ni izvedla, bodisi ni začela ali ni končala, tehnične posodobitve občinskega prostorskega izvedbenega akta.
* Občina mora za izvedbo tehnične posodobitve občinskega prostorskega izvedbenega akta (skladno z drugim odstavkom 141. člena ZUreP-3) izvesti postopek javnega naročanja.
* Občina bo pridobila izjavo prostorskega načrtovalca in pooblaščenega inženirja s področja geodezije, s katero potrjujeta, da se s tehnično posodobitvijo niso načrtovale nove prostorske ureditve oziroma določale nove izvedbene regulacije prostora.
* V primeru, da bo občina izvedla tehnično posodobitev v skladu s 142. členom ZUreP-3, občinski urbanist poda izjavo, da so izpolnjeni pogoji za uporabo postopka tehnične posodobitve v skladu s 142. členom ZUreP-3.
* Izvajalec javnega poziva bo pred objavo osnutka in pred objavo sprejetega tehnično posodobljenega občinskega prostorskega izvedbenega akta v prostorskem informacijskem sistemu izvedel kakovostni pregled. Občina se bo z izvajalcem javnega poziva uskladila glede pripomb oziroma pomanjkljivosti ugotovljenimi v kakovostnem pregledu.
* Občinski svet bo sprejel predlog tehnično posodobljenega občinskega prostorskega izvedbenega akta oz. predlog sprememb in dopolnitev občinskega prostorskega načrta (OPN).
* Tehnično posodobljen občinski prostorski izvedbeni akt bo objavljen v uradnem glasilu občine in v prostorskem informacijskem sistemu.

# POGOJI ZA IZVAJALCA JAVNEGA POZIVA (MNVP)

## Pogoji za način A

* Po preveritvi izpolnjevanja pogojev, določenih v javnem pozivu oz. v pogodbi o sofinanciranju, je izvajalec javnega poziva (MNVP) dolžan občini izplačati sredstva, do 100 % dodeljenega zneska sofinanciranja iz priloge 3: Kriteriji in višine sredstev za občine.
  + Pogoj za izplačilo je izpolnjen ob sprejetju in objavi (v Uradnem listu Republike Slovenije ali v uradnem glasilu občine in prostorskem informacijskem sistemu) tehnično posodobljenega občinskega prostorskega izvedbenega akta, pod pogojem da so upravičeni stroški ustrezno izkazani.

## Pogoji za način B

* Po preveritvi izpolnjevanja pogojev, določenih v javnem pozivu oz. v pogodbi o sofinanciranju, je izvajalec javnega poziva (MNVP) dolžan občini izplačati sredstva, do 100 % dodeljenega zneska sofinanciranja iz priloge 3: Kriteriji in višine sredstev za občine.
  + Pogoj za izplačilo je izpolnjen ob sprejetju in objavi (v Uradnem listu Republike Slovenije ali v uradnem glasilu občine in prostorskem informacijskem sistemu) tehnično posodobljenega občinskega prostorskega izvedbenega akta, pod pogojem da so upravičeni stroški ustrezno izkazani.
  + V primeru, da sredstva sofinanciranja iz priloge 3: Kriteriji in višine sredstev za občine niso zadostna, prijavitelj dodatna sredstva zagotovi iz lastnih sredstev oziroma iz drugih virov.